Pelakon Suara “Pingu”, Carlo Bonomi, Meninggal Dunia
Carlo Bonomi, pelakon suara asal siri kartun Pingu, dilaporkan meninggal dunia pada Sabtu, di kota kelahirannya, Milan. Agensi berita Itali, AF News, merupakan yang terawal melaporkan kematian Bonomi, 85, namun tiada butiran lanjut mengenainya dikeluarkan. Bonomi merupakan pelakon suara watak Pingu antara tahun 1990 dan 2000. Pingu adalah sebuah rancangan TV kanak-kanak yang disiarkan dari 1986 hingga 2006. Pingu yang merupakan watak seekor penguin, tinggal bersama bapa, ibu dan adik perempuannya di sebuah igloo di Antartika. Watak-watak dalam siri ini bercakap dalam bahasa bahasa Inggeris dengan bunyi yang tidak terlalu jelas. Tetapi kekurangan pada aspek bahasa digantikan dengan pergerakan dan ekspresi muka, bagi menyampaikan maksud dan mesej kepada penonton. Di samping menjadi suara Pingu the Penguin, Bonomi juga merupakan pemilik suara Mr Linea dalam siri animasi Itali, La Linea